S-392/2022

Mál þetta, sem var dómtekið í dag, var höfðað með ákæru lögreglustjórans á Norðurlandi eystra, dagsettri 12. október 2022, á hendur Ó-kk-þgf Þ-kk-þgf Ó-kk-þgf, kt. [...], [...], [...], „fyrir eftirtalin umferðarlagabrot og nytjastuld:

I [...]

Með því að hafa miðvikudaginn 1. desember 2021, tekið í heimildarleysi bifreiðina [...], sem stóð fyrir utan veitingastaðinn (pizzugerð) Dominos að Skeifunni 17 í Reykjavík og ekið henni undir áhrifum áfengis (alkóhólmagn í blóði ákærða mældist 1,66‰) frá Skeifunni 17 í Reykjavík og að Grensásvegi 16 þar sem hann lagði bifreiðinni, en hluta af leiðinni hékk starfsmaður veitingastaðarins á ökumannshurð bifreiðarinnar.

Telst þetta varða við 1. mgr. 259. gr. almennra hegningarlaga nr. 19, 1940, með síðari breytingum og 1. mgr., sbr. 3. mgr. 49. gr., sbr. 1. mgr. 95. gr. umferðarlaga nr. 77/2019, með síðari breytingum.

II [...]

Með því að hafa þriðjudaginn 16. nóvember 2021 ekið bifreiðinni [...], henni undir áhrifum áfengis (alkóhólmagn í blóði ákærða mældist 1,14‰) suður Reykjanesbraut í Garðabæ, uns lögreglan stöðvaði akstur hans á Álftanesvegi.

Telst þetta varða við 1. mgr., sbr. 2. mgr. 49. gr., sbr. 1. mgr. 95. gr. umferðarlaga nr. 77/2019, með síðari breytingum.

Þess er krafist að ákærði verði dæmdur til refsingar, til greiðslu alls sakarkostnaðar og til sviptingar ökuréttar samkvæmt 99. gr. og 101. gr. nefndra umferðarlaga.“

Ákærði sótti ekki þing, þrátt fyrir að hafa verið birt fyrirkall. Þar var þess getið að málið kynni að verða dæmt að honum fjarstöddum, sbr. 1. mgr. 155. gr. laga nr. 88/2008.

Er því heimilt samkvæmt 1. mgr. 161. gr. sömu laga með áorðnum breytingum að leggja dóm á málið að ákærða fjarverandi, enda varðar brot ekki þyngri viðurlögum en þar er áskilið í a-lið og framlögð gögn verða talin nægjanleg til sakfellingar. Verður ákærði sakfelldur fyrir þá háttsemi sem honum er gefin að sök í ákæru og þar er rétt heimfærð til refsiákvæða.

Af sakaferli ákærða verður við ákvörðun refsingar litið til þess að 16. apríl 2020 gerði hann sátt um greiðslu 130.000 króna í sekt og 8 mánaða sviptingu ökuréttar fyrir akstur undir áhrifum áfengis. Er refsing hans ákveðin fangelsi í 45 daga sem verður bundin skilorði svo sem í dómsorði greinir. Með heimild í 4. mgr. 77. gr. almennra hegningarlaga nr. 19/1940 verður hann jafnframt dæmdur til greiðslu 530.000 króna sektar í ríkissjóð og ber ákærða að greiða sektina innan fjögurra vikna frá birtingu dómsins en sæta ella fangelsi í 28 daga.

Með vísan til 6. mgr. 101. gr. umferðarlaga nr. 77/2019 verður ákærði sviptur ökurétti í fimm ár.

Með vísan til kröfu ákæruvalds og úrslita málsins verður ákærði dæmdur til greiðslu alls sakarkostnaðar svo sem greinir í dómsorði.

A-kvk-nf S-kvk-nf héraðsdómari kveður upp dóminn.

Dómsorð :

Ákærði, Ó-kk-nf Þ-kk-nf Ó-kk-nf, sæti fangelsi í 45 daga en fresta skal fullnustu refsingarinnar og hún falla niður að liðnum tveimur árum frá uppsögu dómsins haldi ákærði almennt skilorð 57. gr. almennra hegningarlaga nr. 19/1940.

Ákærði greiði 530.000 krónur í sekt til ríkissjóðs innan fjögurra vikna frá birtingu dóms þessa en sæti ella fangelsi í 28 daga.

Ákærði er sviptur ökurétti í 5 ár frá birtingu dómsins.

Ákærði greiði 123.830 krónur í sakarkostnað.